પોલીસ પાસેથી પ્રાપ્ત થતી માહિતી અનુસાર મુળ મધ્યપ્રદેશનો અને હાલમાં પેટલાદ તાલુકાના સુણાવ નાની ભાગોળમાં રહેતા અમરસિંહ દયારામ પરીપાલ ઉ. વ. ૩૮ નામનો યુવાન ગતરોજ એક પિયાગો રીક્ષામાં સવાર થઈ પોતાના ઘર તરફ જવા માટે નીકળ્યો હતો ત્યારે સાંજના સાડા સાત વાગ્યાના સુમારે પિયાગો રીક્ષાના ચાલકે પોતાની રીક્ષા પુરઝડપે અને ગફલતભરી રીતે હંકારતા રીક્ષામાં સવાર અમરસિંહ નીચે પટકાયો હતો જેથી તેને માથામાં અને શરીરે ગંભીર ઈજાઓ પહોંચતા તેનું ઘટનાસ્થળે જ મોત નિપજ્યું હતું જ્યારે અકસ્માત સર્જીને અજાણ્યો પિયાગો રીક્ષાનો ચાલક પોતાની રીક્ષા લઈને ફરાર થઈ ગયો હતો.